ปกติประจำเดือนจะมาแค่7วัน แต่เดือนนี้ระหว่างที่กินยาคุมไปได้แค่4-5เม็ด ประจำเดือนมาจนตอนนี้เกือบ3อาทิตย์ ประจำเดือนยังไม่หมด มีอาหารเจ็บหน้าอกมากและอารมณ์ฉุนเฉียวโมโหง่ายกว่าปกติ
สวัสดีค่ะ หากทานยาคุมกำเนิดอยู่ แล้วมีเลือดออก โดยที่ปกติ ไม่เคยมีอาการเลือดออกระหว่างรอบประจำเดือนมาก่อน ก็น่าจะเกิดจากผลข้างเคียงของยาคุมกำเนิดที่ทำให้เกิดเลือดออกกะปริดกะปรอยได้ ซึ่งโดยปกติเลือดที่ออกจะมีปริมาณไม่มาก และจะค่อยๆ ลดลงจนหายไป แต่หากยังคงมีเลือดออกทุกวันต่อเนื่องมา 3 สัปดาห์ แนะนำให้ลองเปลี่ยนยี่ห้อยาคุมกำเนิดเมื่อทานแผงเก่าหมด โดยเปลี่ยนเป็นชนิดที่มีฮอร์โมนสูงขึ้นกว่ายี่ห้อเดิมค่ะ โดยอาจนำยาคุมแผงเก่าไปให้เภสัชกรดู เพื่อให้เลือกยี่ห้อที่มีฮอร์โมนสูงกว่าเดิมแต่หากก่อนที่จะทานยาคุมกำเนิด ได้มีเลือดออกผิดปกติมาก่อนแล้ว ควรหยุดทานยาคุม และไปพบสูติ-นรีแพทย์เพื่อหาสาเหตุต่างๆ เช่น มีมดลูกอักเสบ มีเนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก หรือเกิดจากมีภาวะไทรอยด์ฮอร์ดมนผิดปกติ เป็นต้น